Viru-Jaagupi Vabadussõja mälestussammas
Viru-Jaagupi Vabadussõja mälestussammas on Lääne-Viru maakonnas Vinni vallas Viru-Jaagupi asulas asuv Vabadussõjas langenutele püstitatud mälestusmärk. Mälestussammas avati 24. juunil 1923. Sügisel 1940 peitsid kohalikud elanikud samba ära. Suvel 1941 toodi sammas vanale kohale tagasi. 1945 sammas õhiti. Samas kohas avati 24. juunil 1990 uus sammas, mis on endise täpne koopia. Vana samba säilinud elemendid asuvad samal kalmistul.